CELEX: 32015D2190
Language: lv
Date: 2015-11-25 00:00:00
Title: Komisijas Īstenošanas lēmums (ES, Euratom) 2015/2190 (2015. gada 25. novembris), ar ko Itālijai atļauj izmantot noteiktas aptuvenas aplēses PVN pašu resursu bāzes aprēķinam (izziņots ar dokumenta numuru C(2015) 8187)

27.11.2015   
            
            
               LV
            
            
               Eiropas Savienības Oficiālais Vēstnesis
            
            
               L 312/24
            
         KOMISIJAS ĪSTENOŠANAS LĒMUMS (ES, Euratom) 2015/2190
   (2015. gada 25. novembris),
   ar ko Itālijai atļauj izmantot noteiktas aptuvenas aplēses PVN pašu resursu bāzes aprēķinam
   
      
         (izziņots ar dokumenta numuru C(2015) 8187)
      
   
   (Autentisks ir tikai teksts itāļu valodā)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Atomenerģijas kopienas dibināšanas līgumu,
   ņemot vērā Padomes 1989. gada 29. maija Regulu (EEK, Euratom) Nr. 1553/89 par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi (1), un jo īpaši tās 6. panta 3. punkta otro ievilkumu,
   apspriedusies ar Padomdevēju komiteju pašu resursu jautājumos,
   tā kā:
   
               (1)
            
            
               Saskaņā ar Padomes Direktīvas 2006/112/EK (2) 371. pantu dalībvalstis, kuras 1978. gada 1. janvārī atbrīvoja no nodokļa minētās direktīvas X pielikuma B daļā minētos darījumus, drīkst turpināt atbrīvot šos darījumus saskaņā ar nosacījumiem, kuri tajā dienā bija spēkā attiecīgajā dalībvalstī; šie darījumi ir jāņem vērā, nosakot PVN pašu resursu bāzi.
            
         
               (2)
            
            
               Pamatojoties uz Direktīvas 2006/112/EK 371. pantu, Itālija var turpināt atbrīvot no nodokļa darījumus, kas uzskaitīti šīs direktīvas X pielikuma B daļas 10. punktā.
            
         
               (3)
            
            
               Itālija ir lūgusi atļauju izmantot noteiktas aptuvenas aplēses PVN pašu resursu bāzes aprēķinam, jo tā nevar veikt precīzu aprēķinu darījumiem, kas norādīti Direktīvas 2006/112/EK X pielikuma B daļas 10. punktā. Šāds aprēķins varētu radīt nesamērīgu administratīvo slogu, kas nebūtu attaisnojams saistībā ar attiecīgo darījumu ietekmi uz Itālijas kopējo PVN pašu resursu bāzi. Itālija var veikt aprēķinu, izmantojot aptuvenas aplēses šīs kategorijas darījumiem. Itālijai tādējādi būtu jāatļauj aprēķināt PVN pašu resursu bāzi, izmantojot aptuvenas aplēses.
            
         
               (4)
            
            
               Pārredzamības un tiesiskās noteiktības labad ir lietderīgi šīs atļaujas piemērojamībai noteikt termiņu,
            
         IR PIEŅĒMUSI ŠO LĒMUMU.
   1. pants
   Lai aprēķinātu PVN pašu resursu bāzi, sākot no 2015. gada 1. janvāra līdz 2019. gada 31. decembrim, Itālijai atļauj izmantot aptuvenas aplēses attiecībā uz darījumu kategorijām, kas minētas Direktīvas 2006/112/EK X pielikuma B daļas 10. punktā.
   2. pants
   Šis lēmums ir adresēts Itālijas Republikai.
   
      Briselē, 2015. gada 25. novembrī
      
         
            Komisijas vārdā –
         
         
            priekšsēdētāja vietniece
         
         Kristalina GEORGIEVA
      
   
   
      (1)  OV L 155, 7.6.1989., 9. lpp.
   
   
      (2)  Padomes 2006. gada 28. novembra Direktīva 2006/112/EK par kopējo pievienotās vērtības nodokļa sistēmu (OV L 347, 11.12.2006., 1. lpp.).